**Catrene cu tâlc**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Catrene cu tâlc

...

Motto:

...

Am avut de mic un vis:

Să pictez caricatură.

Cum n-am talent la pictură,

Fac caricatură-n scris!

(Nicu Hăloiu)

....

1

...

Nici bătrân nu e cuminte,

Tot cu ochii după fuste,

Deși, nu poate nici să guste

Nemaiavând niciun dinte!

...

2

...

Nu e de vină bietul om

Că nu se satură a strânge,

Lui îi lipsește din genom

Gena care spune-ajunge!

...

3

De mic a fost lovit de boală

La școală, mai mult absent,

Dar, nu l-au lăsat afară

Ci l-au băgat în Parlament!

...

4

Pare un om cu mintea-ntreagă

De spui că fură, e-o jignire,

Și dacă mai cere șpagă

E pentru... supraviețuire!

...

5

Dacă nu vă sunt pe plac

Cei pe care i-ați ales,

Poate că n-ați înțeles:

Atâta pot, atâta fac!

...

6

Și-au luat un angajament

Și-și fac cu prisosință treaba

Acolo, în Parlament,

Plătiți de stat să stea degeaba!

...

7

Și dacă n-are putere

Poporul, să se-mpotrivească

Sune-o vorbă bătrânească:

”De unde nu-i, Domnul nu cere”!

...

8

-De ce-ați ales hoții și proștii?

Am întrebat o bătrână,

Ea-mi răspunse dând din mână:

-Lasă maică că-s de-ai noșrti

...

9

Credeam că nemții-s cei mai buni,

Dar când îl văd pe președinte,

Imediat îmi vine-n minte:

Că și că nemții-s tot români!